Vyhodnotenie pripomienkového konania
k „Národnému programu pre ochranu a obranu kritickej infraštruktúry v Slovenskej republike“	
Spôsob pripomienkového konania:	bežný postup	
Priebeh medzirezortného pripomienkového konania:	od  10. 12. 2007 do  21.12. 2007	
Zoznam oslovených subjektov:	Kancelária podpredsedu vlády SR pre vedomostnú spoločnosť, európske záležitosti, ľudské práva a menšiny,  MH SR, MDPT SR,  MZV SR,  MF SR,  MK SR,  MO SR,  MŠ SR,  MZ SR,  MVRR SR,  MPSVR SR,  MS SR,  MP SR,  MŽP SR,  SŠHR SR,  ÚV SR,  ÚJD SR,  NBÚ, ÚV - odbor vládnej agendy	
Počet oslovených subjektov:	19	
Zaslali do stanoveného termínu:	21
Kancelária podpredsedu vlády SR pre vedomostnú spoločnosť, európske záležitosti, ľudské práva a menšiny, ÚV SR,  MK SR, MŠ SR, MS SR, MO SR, MDPT SR,  MP SR, MVRR SR, MPSVR SR, MH SR, MF SR, MŽP SR, MZV SR,  MZ SR, ÚJD SR, NBÚ, Sociálna poisťovňa, ZMOS, SIS, SŠHR SR 	
Zaslali po termíne:	0	
Vôbec nezaslali:	0	
Subjekty, ktoré nemali pripomienky:	10
Kancelária podpredsedu vlády SR pre vedomostnú spoločnosť, európske záležitosti, ľudské práva a menšiny,  MK SR, MŠ SR, MS SR, MVRR SR, MPSVR SR, MŽP SR, MZV SR, ÚJD SR, Sociálna poisťovňa 	
Počet vznesených pripomienok:	40	
- z toho zásadných pripomienok:	12	
- z toho ostatných pripomienok:	28	
Počet akceptovaných pripomienok:	30	
Počet čiastočne akceptovaných pripomienok:	0	
Počet neakceptovaných pripomienok:	10	
- z toho zásadných pripomienok:	3	
Rozporové konanie:	MO SR, ÚV SR, MF SR	

Vyhodnotenie pripomienkového konania
k návrhu „Národný program pre ochranu a obranu kritickej infraštruktúry v Slovenskej republike“
Inštitúcia	Pripomienka	Typ	Vyh.	Spôsob vyhodnotenia	Poznámka	
Úrad vlády SR, odbor vládnej agendy	Technické a jazykové úpravy	   O	A	Zapracované.		
Úrad vlády SR	Navrhovaný zoznam sektorov kritickej infraštruktúry nerešpektuje kritérium ich určovania uvedený v schválenej koncepcii v bode 2.1 v plnom rozsahu.	O	N	Uvedený bod 2.1 mal v koncepcii len odporúčací charakter.		
	Prvky kritickej infraštruktúry u niektorých sektorov nie sú určené, resp. nie sú určené jednoznačne.	O	N	Prvky kritickej infraštruktúry budú upresnené v harmonograme.		
	Popis spôsobu ochrany a obrany prvkov kritickej infraštruktúry v jednotlivých sektoroch je nesystémový a v niektorých úplne absentuje.	O	A	Spôsob ochrany a obrany prvkov je doplnený vo forme samostatnej časti  materiálu. 
		
	V materiáli nie je samostatne a komplexne riešená problematika bezpečnostného výskumu v oblasti kritickej infraštruktúry.	O	A	Problematika bezpečnostného výskumu je doplnená v materiáli formou vsunutia nového odseku.		
	Žiadame ako prvky kritickej infraštruktúry zaradiť aj sídlo vlády SR - objekt Úradu vlády SR a tiež objekt, v ktorom je záložné miesto vlády SR. Žiadame tieto prvky kritickej infraštruktúry určiť v sektore verejného poriadku a vnútornej bezpečnosti.	Z	A	Zapracované, doplnený nový podsektor „verejná správa“ v bode 3.7		
Ministerstvo dopravy, pôšt a telekomunikácií SR	K návrhu uznesenia: upraviť dátumy jednotlivých úloh, uvedených v návrhu uznesenia vlády SR (a tiež aj v materiáli).	O	A	Text bol upravený podľa návrhu prvého riešenia.		
	Na strane 11, v časti 3.5. Informačné a komunikačné technológie namiesto pôvodného textu, uvedeného v prvých 4 odsekoch, uviesť iný text.	O	A	Text nahradený.		
	Za tabuľkou na strane 12 uveďte nasledovný text:
„Cieľom opatrení je udržať v chode optimálny počet prvkov kritickej infraštruktúry informačných a komunikačných technológií nutných na bezproblémový chod   národného hospodárstva.“	O	A	Zapracované.		
	Na str. 14, v podsektore železničná doprava: 
-	v ods. 1) za slovami „Cargo Slovakia, a. s.“, odporúčam dať čiarku a pokračovať v texte nasledovne: „Železničná polícia a ďalšie subjekty podnikajúce v oblasti prevádzkovania dopravy na celoštátnych alebo regionálnych dráhach“
-	 ods. 1) za 2. vetu doplniť „a ďalšie subjekty prevádzkujúce dopravu  na celoštátnych a regionálnych dráhach.“
-	ods. 3) miesto spojenia „zamestnanci železníc“ odporúčam použiť spojenie „zamestnanci subjektov prevádzkujúcich dopravu na celoštátnych alebo regionálnych dráhach.	O	A	Zapracované.		
	Na str. 23 v bode 4.1. Hlavné úlohy:
Odporúčam prehodnotiť termíny plnenia uvedených úloh v nadväznosti na odporúčanie, uvedené v bode 1) týchto pripomienok.	O	A	Zapracované.		
Ministerstvo obrany SR	Vzhľadom na to, že majú byť nadefinované „prvky kritickej infraštruktúry“, „kritickú infraštruktúru“ definovať ako „systém“, ktorý bude rozdelený na:
•	podsystém spoločnej kritickej infraštruktúry,  
•	podsystém obrannej infraštruktúry.	Z	N	MV SR upozornilo, že takéto rozdelenie nie je známe z praxe v ostatných štátoch EÚ ani vo svete. MV SR akceptuje riešenie tejto problematiky v pripravovanej legislatíve (Zákon o kritickej infraštruktúre).	MO SR rešpektuje neakceptáciu pripomienky	
	Štruktúra dokumentu nie je v súlade zo závermi a odporúčaniami (str. 9) „Koncepcie kritickej infraštruktúry v Slovenskej republike a spôsob jej ochrany a obrany“, v ktorom sa má „okrem iného ustanoviť:
•	zoznam sektorov a prvkov kritickej infraštruktúry,
•	spôsob ochrany a obrany prvkov kritickej infraštruktúry s prihliadnutím na úroveň daného rizika a charakter prvku kritickej infraštruktúry s využitím nástrojov ochrany a obrany prvkov kritickej infraštruktúry,
•	riešenie problematiky financovania výdavkov na ochranu a obranu kritickej infraštruktúry, vrátane výdavkov na odstraňovanie škôd a následkov,
•	riešenie problematiky bezpečnostného výskumu v oblasti kritickej infraštruktúry a zodpovednosti zaň.“	Z	A	MV SR akceptuje pripomienku MO SR nasledovne:
•	je vypracovaný zoznam sektorov v rámci bodu 3. 
•	Spôsob ochrany a obrany prvkov je doplnený vo forme samostatnej časti  materiálu. 
•	Výdavky budú realizované v rámci schválených limitov jednotlivých kapitol na príslušné rozpočtové roky bez dodatočných požiadaviek na rozpočtové prostriedky.
•	Problematika bezpečnostného výskumu je doplnená do materiálu formou vsunutia nového odseku.		
	Národný program pre ochranu a obranu kritickej infraštruktúry v Slovenskej republike“ mal vychádzať z analýzy bezpečnostného prostredia (str. 9 Koncepcie kritickej infraštruktúry v Slovenskej republike a spôsob jej ochrany a obrany), ktorá v predloženom dokumente absentuje.	Z	N	Pripomienkovateľ odstúpil od pripomienky.	MO SR rešpektuje neakceptáciu pripomienky	
	Názov materiálu „Národný program pre ochranu a obranu kritickej infraštruktúry v Slovenskej republike“ nezodpovedá obsahu. V predloženom materiáli  o spôsobe ochrany a obrany, obsahu a formách plánov nie je žiadna zmienka	Z	N	Pripomienkovateľ odstúpil od pripomienky	MO SR rešpektuje neakceptáciu pripomienky	
	V súvislosti s vytvorením systému kritickej infraštruktúry vyvstala potreba ochraňovať informácie o jej prvkoch, ktoré je možné zneužiť na jeho čiastočné alebo úplné znefunkčnenie. Chrániť by sa mali tiež informácie týkajúce sa ochrany a obrany kritickej infraštruktúry, ako aj ich výmena. 	Z	A	Materiál je doplnený o časť, ktorá popisuje zaobchádzanie s citlivými informáciami.		
Ministerstvo financií SR	V časti 2.1. materiálu sa uvádza, že subjektami ochrany a obrany kritickej infraštruktúry sú okrem vlády a verejnej správy aj územné celky, samospráva, štátne hospodárske subjekty, súkromné hospodárske subjekty, medzinárodní partneri a medzinárodné organizácie, zatiaľ čo v časti 4. materiálu sú uložené úlohy len pre ústredné orgány štátnej správy a Národnú banku Slovenska.	O	N	Národný program ani vláda nemôže uložiť úlohy pre medzinárodné organizácie, št. hosp. subjekty. To by mala riešiť legislatíva.		
	V materiáli chýba návrh spolupráce medzi štátnym a súkromným sektorom v jednotlivých oblastiach na ochranu a obranu kritickej infraštruktúry, stanovenie kompetencií a zodpovedného gestora za koordináciu a plnenie prijatých úloh a hlavne vyčíslenia finančných dopadov na rozpočet verejnej správy. Odporúčam materiál doplniť o úlohy, ktoré v súčasnom období zabezpečujú jednotlivé ústredné orgány štátnej správy, vrátane ostatných subjektov a ich finančnej kvantifikácie na rozpočet verejnej správy.	O	N	Táto pripomienka bude zohľadnená v pripravovanom harmonograme úloh.		
	Predložený materiál je spracovaný nevyvážene, nakoľko rozhodujúca časť je venovaná identifikácii sektorov kritickej infraštruktúry bez bližšieho určenia účasti jednotlivých subjektov na plnení úloh v rámci predmetného národného programu. Pri niektorých sektoroch nie je zrejmé, aké opatrenia na ochranu kritickej infraštruktúry je potrebné realizovať. Až v časti 4.1. je uvedené, že nakoľko jednotlivé sektory a podsektory sú prevažne v súkromnom vlastníctve, budú výdavky štátu zamerané v prevažnej miere na organizačné zabezpečenie a informačné technológie v procese riadenia opatrení súvisiacich s ochranou a obranou kritickej infraštruktúry. Vzhľadom na uvedené považujem za opodstatnené materiál dopracovať tak, aby systémovo vymedzil podiel a zodpovednosť jednotlivých subjektov na plnení ochrany a obrany kritickej infraštruktúry.	O	N	Táto pripomienka bude zohľadnená v pripravovanom harmonograme úloh.		
	Analyzovať nadväznosť predloženej koncepcie na všetky existujúce koncepcie a právne normy upravujúce aktivity a pôsobnosť orgánov verejnej moci pri krízových a bezpečnostných situáciách, napr. zákon č. 414/2002 Z. z. o hospodárskej mobilizácii v znení neskorších predpisov, zákon č. 387/2002 Z. z. o riadení štátu v krízových situáciách mimo času vojny a vojnového stavu, zákon č. 319/2002 Z. z. o obrane SR v znení neskorších predpisov atď. Zároveň považujem za vhodné zjednotenie existujúcich koncepcií, právnych noriem a postavenia, zodpovednosti ako aj vzájomného prepojenia jednotlivých orgánov štátnej a verejnej správy, podnikateľských a iných subjektov v riadení krízového a bezpečnostného systému SR. Nie je žiadúce prijať ďalšiu izolovanú koncepciu a budovanie ďalšieho bezpečnostného systému v SR bez vzájomného prepojenia na ostatné systémy. 	O	N	Koncepcia už bola prijatá uznesením vlády SR č.120/2007. Toto nebolo úlohou materiálu, je to skôr úloha v rámci Koncepcie bezpečnostného systému.		
	V časti 4. sa uvádza, že kvantifikovať výdavky na plnenie úloh obrany a ochrany kritickej infraštruktúry bude možné po schválení zákona a jeho rozpracovaní na podmienky v jednotlivých rezortoch a ostatných ústredných orgánoch štátnej správy v harmonograme plnenia opatrení. V predkladacej správe je  uvedené, že z Národného programu pre ochranu a obranu kritickej infraštruktúry v SR nevyplývajú finančné  dôsledky na štátny rozpočet, preto doložka finančných vplyvov nie je súčasťou predloženého materiálu. V tejto súvislosti upozorňujem na predkladaciu správu k materiálu „Návrh Koncepcie kritickej infraštruktúry v SR a spôsob jej ochrany a obrany“, ktorý bol schválený uznesením vlády SR č. 120 zo 14. februára 2007. V spomínanej predkladacej správe sa uvádza, že predkladaný materiál nemá reálny dopad na štátny rozpočet, rozpočet obcí a VÚC a reálny dopad na štátny rozpočet, prípadne relevantnosť využitia zdrojov EÚ na financovanie najmä ochrany a obrany kritickej infraštruktúry bude možné stanoviť v Národnom programe pre ochranu a obranu kritickej infraštruktúry v SR, resp. zákone o kritickej infraštruktúre. Keďže predmetný národný program je už druhým materiálom v tejto oblasti, ktorý je spracovaný bez kvantifikácie dopadov na rozpočet verejnej správy napriek tomu, že ich možno z jeho obsahu predpokladať, žiadam do materiálu doplniť predpokladané vplyvy na rozpočet verejnej správy na roky 2008 až 2011 podľa jednotlivých kapitol spolu s identifikáciou zdrojového krytia výdavkov. S predloženým materiálom bude možné súhlasiť len za podmienky, že kvantifikované výdavky budú zabezpečené v rámci schválených limitov výdavkov dotknutých kapitol na príslušný rozpočtový rok.	Z	A	Výdavky budú realizované v rámci schválených limitov jednotlivých kapitol na príslušné rozpočtové roky bez dodatočných požiadaviek na rozpočtové prostriedky. MF SR odporúča vypracovať harmonogram plnenia opatrení tak, aby medzirezortný program ochrany kritickej infraštruktúry bol realizovaný počnúc rokom 2010 a v nadväznosti na európsku legislatívu v tejto oblasti, ktorá je v štádiu prípravy a v súlade s pripravovanou Koncepciou bezpečnostného systému. 

MV SR súhlasí s navrhovaným riešením	
	Harmonogram plnenia opatrení na ochranu a obranu kritickej infraštruktúry v SR, ktorý má Ministerstvo vnútra SR spracovať a predložiť na rokovanie Bezpečnostnej rady SR a na rokovanie vlády SR v termíne do 30. septembra 2008, musí byť predložený v súlade s návrhom rozpočtu verejnej správy na roky  2009 až  2011.	O	A	Termíny sú zmenené.		
Ministerstvo zdravotníctva SR	V celom texte materiálu odporúčame názvy zákonov a iných všeobecne záväzných právnych predpisov citovať tak, ako boli publikované v Zbierke zákonov (napr. na str. 4  „zákon č.442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii sieťových odvetví v znení neskorších predpisov“ – správne má byť „zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov“) a ak boli viackrát novelizované doplniť za ich názvom slová „v znení neskorších predpisov“,	O	A	Text bol upravený.		
	Na str. 6 odporúčame odkaz na ustanovenia § 23 ods. 7 písm. a), b) a d) zákona č.   152/1995 Z. z. o potravinách v znení neskorších predpisov uviesť do súladu s jeho platným znením vzhľadom na skutočnosť, že odsek 7 sa v citovanom zákone nečlení na písmená,	O	A	Text bol upravený.		
	Na str. 6 v predposlednom odseku odporúčame za slovné spojenie 24 hod. doplniť slovo „denne“,	O	A	Text bol upravený.		
	Na str. 7 v časti 3.3 Zdravie, v 7-mom riadku odspodu formuláciu: ... 264 vozidiel zdravotnej a rýchlej zdravotnej záchrannej služby ... upraviť na „264 vozidiel záchrannej zdravotnej služby“ (v prípade, že sú v tom počte zahrnuté aj vozidlá dopravnej zdravotnej služby odporúčame znenie upraviť na: „264 vozidiel záchrannej a dopravnej zdravotnej služby“).	O	A	Zapracované.		
Ministerstvo pôdohospodárstva SR	V sektore Kritickej infraštruktúry – 3.2 Potraviny (str. 6, prvý odstavec) – celý odstavec, ktorý začína vetou „V súlade s §23 zákona ....“ a končí vetou „......na schválených hraničných priechodoch podľa predpisov Európskej únie.“ navrhujeme upraviť.	O	A	Zapracované.		
	Na str. 7 materiálu odporúčame vypustiť tretí odstavec „V prípade krízy z potravín a krmív verejnosť informuje minister pôdohospodárstva Slovenskej republiky“, príp. ho nahradiť nasledovným textom: „V prípade ohrozenia obyvateľstva a zvierat, závadných potravín a krmív, verejnosť informuje minister zdravotníctva, pôdohospodárstva a hospodárstva podľa kompetencií.“ 	O	A	Zapracované.		
	Na str. 7 v poslednom odstavci v sektore Kritickej infraštruktúry – 3.2 Potraviny odporúčame k pôvodným subjektom zodpovedným za ochranu sektora doplniť ďalšie subjekty.	O	A	Zapracované.		
Ministerstvo hospodárstva SR	časť 2.1, str. 3 – návrh na nasledovné znenie 1.odseku: KI ako pojem má interdisciplinárny charakter, teda prechádza naprieč mnohými oblasťami ľudskej spoločnosti. Vyžaduje si preto širokú spoluprácu a partnerstvo mnohých odvetví a aktérov, či už infraštruktúru tvoria, alebo ju používajú.	O	A	Text bol zapracovaný.		
	časť 2.1, str. 3 – v druhom odseku nahradiť slová „vymenili si“ slovami „vymieňali si“	O	A	Text bol upravený.		
	časť 4.1, str. 24 – upraviť poslednú vetu 	O	A	Text bol upravený.		
Národný bezpečnostný úrad	Materiál nerieši problematiku spôsobu a rozsahu postupovania informácií vlastníkom (správcom) kategorizovaných objektov tak, ako to ukladá „Správa o spôsobe riešenia postúpenia základných informácií, nevyhnutných na plnenie zákonom stanovenej povinnosti, vlastníkom (správcom) kategorizovaných objektov“ prijatá uznesením vlády č. 885/2007 zo dňa 17. októbra 2007. 	O	N	Túto pripomienku bude riešiť zákon o kritickej infraštruktúre.		
Združenie miest a obcí Slovenska	V bode 3.1. na str. 5 doplniť v druhom odstavci na konci vety za slovo mestá slovné spojenie „a vodárenské spoločnosti“.	O	A	Zapracované.		
Slovenská informačná služba	K bodu 3.7. doplniť písmeno d)	O	A	Zapracované.		
Správa štátnych hmotných rezerv SR	Doplniť uznesenie v bode B.1 takto: ... „kritickej infraštruktúry v SR po prijatí Zákona o kritickej infraštruktúre“	Z	A	Zapracované.		
	Uznesenie B.2 a B.3 doplniť o text: „... v nadväznosti na prijatie Zákona o kritickej infraštruktúre.“	Z	A	Zapracované.		
	Na str. 6 v bode 3.4 Energetika, upraviť poslednú vetu	Z	A	Zapracované.		
	Na str. 10 upraviť názov Smernice	Z	A	Zapracované.		
	Na str. 23 úlohy 1. a 2. v bode 4.1 doplniť textom „po prijatí Zákona o kritickej infraštruktúre.“	Z	A	Zapracované.		

Vysvetlivky k skratkám v tabuľke:

Z – zásadná pripomienka				CA – čiastočne akceptovaná pripomienka
O – obyčajná pripomienka			N – neakceptovaná pripomienka
A - akceptovaná pripomienka